Капљице (Јесењин)
Капљице бисерне, капљице прекрасне,
Како сте лепе уз злаћани сјај,
И тужне како сте, с јесени прекрасне,
На црном прозору, уз ветра лај.

Весели људи, док не знате страдања,
Како сте другима велики тад,
И како јадни сте у мраку падања,
Нико вам не може смирити јад.

Капљице јесење, како ви спутате
И тешким тугама души наудите,
Клизите тијано, окнима лутате,
Као за веселим нечим да жудите.

О, људи несрећни, жићем убијени,
С болом у души, док век свој трајете.
Често дозивате, као опијени,
Минуле часове у које стајете.

Сергеј Јесењин

прев. Миодраг Сибиновић
ru:Капли (Есенин)